Til tess at hjálpa arbeiðsgevarum at handfara avbjóðingar, ið álvarslig sjúka hjá einum starvsfólki kanna hava við sær, vísir Arbeiðs- og brunaeftirlitið í vegleiðingini Tá ið álvarslig sjúka rakar ein starvsfelaga á uppskot til innihald í leiðreglur fyri handfaring av álvarsligari sjúku. Tá ið eitt starvsfólk skal byrja til arbeiðis eftir at hava verið sjúkraskrivað orsakað av strongd, hevur tað stóran týdning, at serlig atlit vera tikin til starvsfólkið. Arbeiðs- og brunaeftirlitið hevur tískil gjørt eina vegleiðingin um, hvussu arbeiðsgevarin saman við starvsfólkinum kann leggja eina ætlan fyri, hvussu starvsfólkið kann byrja aftur í arbeiðinum. Samstundis verður í vegleiðingini víst á týdningin í at arbeiðsgevarin tekur sjúkraskrivingar orsakað av strongd í álvara og ger sína lógarbundna skyldu at bøta um tey viðurskifti, ið elva til strongd. Fyri at dáma og deila mást tú samtykkja nýtslu av kennifílum í bólkingini: "Betra um brúkaraupplivingina".